section_heading: Cenzura
paragraph_text: mini|lijevo|250px|The Evil Dead Book of the Dead DVD izdanje filma. Zbog izraženih grafičkih prikaza, originalna verzija filma zabranjena je u nekoliko zemalja, uključujući Finsku, Island, Irsku i Njemačku. Najviše kontroverze izazvala je scena u kojoj opsjednuta stabla odvlače Cheryl kroz šumu, a zatim je siluju i brutalno ubiju. U Njemačkoj, državne vlasti su odgađale premijeru filma gotovo 10 godina. No, originalna verzija iz 1982. godine, te video izdanja filma vrlo brzo su rasprodana. U zemljama u kojima je film službeno zabranjen postigao je ogroman uspjeh na crnom tržištu. Nekoliko poznatih obožavatelja, među kojima i Stephen King, kritizirali su Njemačku zbog zabrane prikazivanja. Vrlo cenzurirana verzija filma legalno se pojavila 1992. godine, ali prvo legalno necenzurirano izdanje na tržištu se u Njemačkoj pojavilo tek 2001. godine. U Finskoj, Future Film izdaje necenzurirano DVD izdanje. U Ujedinjenom Kraljevstvu, film je jedan od prvih označen oznakom video nasty, a necenzurirano izdanje pojavilo se tek 2001. godine. <div style="clear: left"></div>